

**ข่าวประชาสัมพันธ์**

**Krungthai CIO** ทีมกลยุทธ์การลงทุนมอง **Thai ESG** เป็นทางเลือกการลงทุนยั่งยืน

สร้างผลตอบแทนจังหวะตลาดหุ้นไทยฟื้นตัว

Krungthai CIO **ทีมกลยุทธ์การลงทุน มองแนวโน้มตลาดหุ้นไทยเริ่มฟื้นตัว หลังราคาหุ้นปรับลดลงไปมาก ขณะที่ กนง. ลดดอกเบี้ยกระตุ้นเศรษฐกิจ แนะสร้างโอกาสด้วยกองทุน Thai ESGX ตอบโจทย์การวางแผนการเงินระยะยาว รับสิทธิประโยชน์ลดหย่อนภาษี**

ทีมกลยุทธ์การลงทุน ธนาคารกรุงไทย(**Krungthai Chief Investment Office) วิเคราะห์ตลาดและการลงทุนว่า ถึงแม้ตลาดหุ้นไทยเริ่มต้นในปีนี้อย่างยากลำบาก โดยมีการปรับตัวลดลงไปมากกว่า** 15**% ตั้งแต่ต้นปี ทำให้ปัจจุบันระดับดัชนีถือว่าอยู่ในระดับต่ำใกล้เคียงกับระดับดัชนีในช่วงโควิด-**19 **โดยการปรับตัวลงของตลาดหุ้นไทยมาจากหลายปัจจัย ทั้งเศรษฐกิจที่อ่อนแอ ความเสี่ยงจากมาตรการกีดกันทางการค้าของสหรัฐฯ การชะลอตัวของกำไรบริษัทจดทะเบียน การไหลออกของเงินทุนต่างชาติ และการปรับตัวลงของหุ้นที่มีการเก็งกำไรอย่างมากในช่วงก่อนหน้าทำให้ราคาเกินปัจจัยพื้นฐานไป**

**มองไปข้างหน้า แม้เศรษฐกิจไทยอาจเติบโตได้ในระดับต่ำต่อไป แต่ยังเห็นโอกาสการลงทุน ในตลาดหุ้นไทยและเชื่อว่า ตลาดหุ้นไทยมีโอกาสฟื้นตัวจากระดับปัจจุบัน โดยมีปัจจัยหนุนจาก** 1.**ราคาของตลาดหุ้นไทยถือว่าอยู่ในระดับที่ถูก** Forward P/E **อยู่ที่ระดับ** 12.2X **ต่ำกว่าค่าเฉลี่ย** 10 **ปีที่** 15.7X2. **กนง.จะมีการปรับลดอัตราดอกเบี้ยเพิ่มเติมในปีนี้ เพื่อพยุงเศรษฐกิจ 3.การปรับตัวลงของตลาดหุ้นไทยไม่ได้แยกระหว่างหุ้นที่มีปัจจัยพื้นฐานรองรับ และเป็นผู้นำในกลุ่มอุตสาหกรรม ทำให้ ปัจจุบันมีหุ้นคุณภาพดีหลายตัว ที่มีธุรกิจที่มั่นคง มีอัตราปันผลสูงถึงระดับ** 6-7**% รวมทั้ง เริ่มมีบริษัทขนาดใหญ่ต่างๆ นำเงินสดที่มีอยู่มาซื้อหุ้นคืน หรือจ่ายปันผลในอัตราที่สูงขึ้น**

**สำหรับกองทุน** Thai ESGX **ที่ บลจ.กรุงไทยเสนอขาย มีดังนี้**

1. **กระจายการลงทุนอย่างสมดุลผ่าน กองทุนเปิดกรุงไทย อิควิตี้ พลัส** 70/30 **ไทยเพื่อความยั่งยืนแบบพิเศษ ชนิดเงินลงทุนใหม่แบบปันผล** (KTEQ70PLUSX-D) **ที่มีการลงทุนในหุ้น** ESG **โดยเฉลี่ยไม่เกิน** 70% **และตราสารหนี้** ESG **โดยเฉลี่ยไม่เกิน** 30% **ของ** NAV **เหมาะสำหรับนักลงทุนที่ต้องการกระจายความเสี่ยงด้วยการลงทุนในตราสารหนี้และเปิดโอกาสการลงทุนในต่างประเทศเพื่อช่วยลดความผันผวน**
2. **มุ่งเน้นการเติบโตไปกับ กองทุนเปิดกรุงไทย อิควิตี้ พลัส ไทยเพื่อความยั่งยืนแบบพิเศษ ชนิดเงินลงทุนใหม่แบบปันผล** (KTEQPLUSX-D) **ด้วยการลงทุนในหุ้นไทยที่มีความโดดเด่นด้าน** ESG **พร้อมเปิดโอกาสการลงทุนในตราสารต่างประเทศ เหมาะสำหรับนักลงทุนที่รับความผันผวนได้และเปิดโอกาสลงทุนรับผลตอบแทนทั้งในและต่างประเทศ**
3. **โอกาสรับเงินปันผลในยามเกษียณผ่าน กองทุนเปิดกรุงไทย หุ้นปันผล ไทยเพื่อความยั่งยืนแบบพิเศษ ชนิดเงินลงทุนใหม่แบบปันผล** (KTEQDIVX-D) **ที่เน้นลงทุนในหุ้นไทย** ESG **ที่มีปัจจัยพื้นฐานแข็งแกร่งและมีประวัติการจ่ายเงินปันผลที่ดี และสม่ำเสมอ เหมาะสำหรับนักลงทุนที่รับความผันผวนได้และสนใจลงทุนในหุ้นที่มีประวัติการจ่ายเงินปันผลที่ดีและพื้นฐานดีในประเทศ**

**ทั้งนี้** Krungthai CIO **มองว่า การลงทุนในกองทุน** Thai ESG **จะเป็นประตูสู่โอกาสในการลงทุนในหุ้นและตราสารหนี้ไทยได้อย่างยั่งยืน พร้อมสร้างผลตอบแทนจากการฟื้นตัวของตลาดหุ้นไทย และยังเป็นการมีส่วนร่วมขับเคลื่อนเศรษฐกิจไทยสู่อนาคตที่ยั่งยืน ทั้งในมิติสิ่งแวดล้อมและสังคม**

**ผู้ลงทุนต้องทำความเข้าใจลักษณะสินค้า เงื่อนไขผลตอบแทน ความเสี่ยงและศึกษาสิทธิประโยชน์ทางภาษีที่ระบุไว้ในคู่มือการลงทุนของกองทุน** Thai ESGX **ก่อนการตัดสินใจลงทุน กรณีไม่ได้ปฏิบัติตามเงื่อนไขทางภาษี จะไม่ได้สิทธิประโยชน์ตามเงื่อนไขของกองทุน ขอรับข้อมูลเพิ่มเติมหรือหนังสือชี้ชวนได้ที่ธนาคารกรุงไทยทุกสาขา**

ทีม **Marketing Strategy**   
**7** พฤษภาคม **2568**